Diari Oficial de la Generalitat Valenciana


Sumari del DOGV 6696, del 20-01-2012 (2012/478)

Resolució de 2 de desembre de 2011, del director general, per la qual s'aprova la renúncia a subscriure el contracte d'obra de reestructuració de les plantes 3a, 4a i 5a de l'edifici dels Serveis Territorials del SERVEF a València (zona Direcció Territorial de Treball). Expedient número CNMY11/1A1C/41.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6696

Data del DOGV
:   20-01-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/478


Data del document
:   02-12-2011

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servei Valencià d'Ocupació i Formació
    * adjudicació de contracte administratiu
    * contracte d'obres

Resolució de 2 de desembre de 2011, del director general, per la qual s'aprova la renúncia a subscriure el contracte d'obra de reestructuració de les plantes 3a, 4a i 5a de l'edifici dels Serveis Territorials del SERVEF a València (zona Direcció Territorial de Treball). Expedient número CNMY11/1A1C/41. [2012/478]  
Vist l'expedient de contractació de l l'obra de reestructuració de les plantes 3a, 4a i 5a dels Serveis Territorials del SERVEF a València (zona Direcció Territorial de Treball), i tenint en compte els següents  
  
  
Antecedents de fet  
  
Primer. En data 21 de juliol de 2011 es va aprovar l'expedient de contractació i el gasto corresponent, autoritzant l'obertura del procediment obert per a la seua adjudicació.  
  
Segon. La licitació per a la presentació d'ofertes per les empreses interessades es va publicar en el Diari Oficial de la Comunitat Valenciana número 6608, de 14 de setembre de 2011, i va finalitzar el termini de presentació d'ofertes el dia 10 d'octubre de 2011.  
  
Tercer. En data 2 de desembre de 2011 el Servei de Projectes d'Arquitectura proposa la renúncia a la subscripció del present contracte basant-se en la situació financera existent en este moment.  
  
Quart. No s'ha dictat en el present procediment una resolució d'adjudicació.  
  
Consideracions jurídiques  
  
Primera. L'article 194 de la Llei 30/2007, de 30 d'octubre, de Contractes del Sector Públic (LCSP), establix que «l'òrgan de contractació té la prerrogativa d'interpretar els contractes administratius, resoldre els dubtes que oferisca el seu compliment, modificar-los per raons d'interés públic, acordar la seua resolució i determinar els efectes d'esta».  
  
  
Segon Segons el que establix l'article 139.1 LCSP, en el cas en què l'òrgan de contractació renuncie a subscriure un contracte per al qual haja efectuat la corresponent convocatòria, ho notificarà als candidats o licitadors.  
  
Per la seua banda, l'apartat 2 de l'esmentat article 139 disposa que la renúncia a la subscripció del contracte només podrà ser acordada per l'òrgan de contractació abans de l'adjudicació.  
  
I segons l'apartat 3 de l'esmentat article, «només podrà renunciar-se a la subscripció del contracte per raons d'interés públic degudament justificades en l'expedient».  
  
Tercera. En relació amb la competència resulta aplicable la Llei 3/2000, de 17 d'abril, per la qual es crea el Servei Valencià d'Ocupació i Formació, en relació amb l'article 291.2 de la Llei de Contractes del Sector Públic, i el Decret 41/2001, de 27 de febrer, pel qual s'aprova el Reglament d'Organització i del Règim Jurídic del SERVEF, modificat pel Decret 173/2002,de 15 d'octubre, pel Decret 13/2003, de 18 de febrer, i per Decret 141/2003, d'1 d'agost.  
  
Vistos els preceptes legals invocats i els altres generals de pertinent aplicació, resolc:  
  
Primer  
Aprovar la renúncia a la subscripció del contracte CNMY11/1A1C/41, obra de reestructuració de plantes 3a, 4a i 5a dels Serveis Territorials del SERVEF a València (zona Direcció Territorial de Treball).  
  
  
Segon  
Desafectar les quantitats retingudes mitjançant la Resolució de 3 de maig de 2011, amb càrrec als exercicis pressupostaris 2011 i 2012, segons es detalla a continuació:  
  
  
  
Tercer  
Que es procedisca a arxivar l'esmentat expedient de contractació.  
  
  
Quart  
Disposar que es publique la present resolució en el Diari Oficial de la Comunitat Valenciana.  
  
Notifiqueu esta resolució als interessats, advertint-los que la present resolució posa fi a la via administrativa i que podrà formular-se contra esta un recurs potestatiu de reposició, davant del director general del SERVEF, en el termini d'un mes, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o bé directament un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació, d'acord amb el que disposen els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.   
Tot això sense perjuí que el recurrent utilitze qualsevol altra via que considere oportuna.  
  
València, 2 de desembre de 2011.- El director general: Román Ceballos Sancho.